
ประกาศองค์การบริหารส่วนตำบลเปาะเส้ง
เรื่อง  การยื่นแบบแสดงรายการทรัพย์สินเพื่อชำระค่าภาษีโรงเรือนและที่ดิน 
ภาษีป้าย  และภาษีบำรุงท้องที่  ประจำปี พ.ศ. ๒๕๕๖
****************************

                   อาศัยอำนาจตามความในมาตรา ๑๙ แห่งพระราชบัญญัติภาษีโรงเรือนและที่ดินพุทธศักราช ๒๔๗๕ รวมแก้ไขเพิ่มเติม  ฉบับที่ ๕ พ.ศ. ๒๕๔๓, มาตรา ๑๕  แห่งพระราชบัญญัติภาษีป้ายพุทธศักราช ๒๕๑๐  และมาตรา ๓๕ แห่งพระราชบัญญัติภาษีบำรุงท้องที่ พ.ศ. ๒๕๐๘  รวมแก้ไขเพิ่มเติมถึง ฉบับที่ ๓ พ.ศ. ๒๕๔๑ กำหนดให้เจ้าของทรัพย์สินเพื่อยื่นแบบแสดงรายการชำระภาษีไว้ดังนี้

1.  ภาษีโรงเรือนและที่ดิน  ให้ไปติดต่อยื่นแบบแสดงรายการ  ตามแบบ (ภ.ร.ด.๒)
เพื่อชำระค่าภาษีได้ตั้งแต่วันที่  ๓  มกราคม  ถึงวันที่  ๒๘  กุมภาพันธ์  ๒๕๕๖
2 ภาษีป้าย  ให้ไปติดต่อยื่นแบบแสดงรายการ  ตามแบบ (ภ.ป.๑)
เพื่อชำระค่าภาษีได้ตั้งแต่วันที่  ๓  มกราคม  ถึงวันที่  ๒๙  มีนาคม  ๒๕๕๖
2. ภาษีบำรุงท้องที่  ให้ไปติดต่อยื่นแบบแสดงรายการ  ตามแบบ (ภ.บ.ท.๕)
เพื่อชำระค่าภาษีได้ตั้งแต่วันที่  ๓  มกราคม  ถึงวันที่  ๓๐  เมษายน  ๒๕๕๖
ทั้งนี้  เจ้าของทรัพย์สินซึ่งมีทรัพย์สินตั้งอยู่ในเขตองค์การบริหารส่วนตำบลเปาะเส้งให้ไปติดต่อยื่นแบบแสดงรายการทรัพย์สินต่อพนักงานเจ้าหน้าที่  และชำระภาษี  ณ  งานจัดเก็บรายได้   ส่วนการคลัง  องค์การบริหารส่วนตำบลเปาะเส้ง  ในวันและเวลาราชการ  และช่วงพักเที่ยง  หากมีข้อสงสัยประการใดโปรดสอบถามได้ที่งานจัดเก็บรายได้  ส่วนการคลัง  องค์การบริหารส่วนตำบลเปาะเส้ง  โทรศัพท์/โทรสาร  ๐-๗๓๒๒-๓๔๔๘    

ประกาศ  ณ  วันที่   ๒๔    เดือน  ธันวาคม   พ.ศ. ๒๕๕๕
   (นายณรงค์ฤทธิ์   รงโซะ)

  นายกองค์การบริหารส่วนตำบลเปาะเส้ง
